О Т Ч Е Т

за

дейността на Народно читалище „Св. Св. Кирил и Методий – 1927” с. Винарово,

общ. Чирпан през 2019 година.

1. **Организационна дейност.**

 На 26.06.2019 год. беше проведено общо отчетно – изборно събранието на читалището за отчитане на дейността през 2018 год. и за избиране на нови органи на читалището поради изтичане срока действие на старите органи. На събранието присъстваха 55 /петдесет и пет/ от всички 77 /седемдесет и седем/ редовни членове на читалището.

 На събранието бяха избрани нови органи : Настоятелство в състав Делчо Желев Бодуров – председател и членове: Ради Колев Рачев, Радка Тотева Митева, Станка Вълева Господинова и Марийка Митева Хубенова и Проверителна комисия – Пенка Георгиева Попова, Тошка Нанева Петкова и Тана Ганева Желева.

 На събранието са утвърдени Финансовия отчет за 2018 година и план програмата за 2019 година.

 Утвърден е членски внос да стане 2,00 лева.

 На 27.03.2019 год. се проведе заседание на новото читалищно настоятелство с дневен ред: 1. Утвърждаване щатно разписание за длъжностите в читалището; 2. Утвърждаване длъжностна характеристика за читалищен секретар; 3. Вземане на решение за назначаване на читалищен секретар.

 Беше взето решение за читалищен секретар да бъде назначен Игнат Иванов Огнянов, като съгласно ново утвърдената длъжностна характеристика читалището се представлява от председателя и секретарят – заедно и по отделно.

 Съгласно изискванията на закона за търговския регистър новоприетите изменения са внесени за вписване от председателят и същите са вписани с рег. № 2019040918806.

 Следователно от 09.04.2019 година читалището се представлява от Председателят Д. Бодуров и секретарят Игнат Огнянов.

 На 24.06.2019 год. е подадено заявление Г2 за вписване на годишния финансов отчет в търговския регистър. Заявлението е прието без забележки, но до настоящия момент се обработва и не е вписано.

 На 04.09.2019 година се проведе заседание на читалищното настоятелство, на което се взема решение за кандидатстване пред Европейския земеделски фонд за развитие на селските райони „Европа инвестира в селските райони” по , по програмата за Развитие на селските райони 2014-2020 година, за извършаване на ремонт и подновяване на сцената на театралния салон, подмяна на завеси, поправка на осветлението, закупуване на озвучителна уредба. Поради допуснати грешки искането ни не беше утвърдено.

 На същото заседание беше взето решение за организиране и провеждане на втори празник „Бащино огнище и гозбите на мама” на 04.10.2019 година.

 На празника да бъдат поканени групи от селата Могилово, Свобода, Спасово, Яворово и с. Горски извор, общ. Димитровград.

 За втора година празника премина на едно добро ниво и получихме благодарствени писма за организацията от участниците, с които одобряват нашата традиция и желаят всяка година да присъстват на такива събития.

 В момента читалищата и библиотеките към тях в малките населени места, каквото е нашето село, останаха единствените огнища на действителната култура и места, които обединяват и сплотяват различните поколения в името на доброто и са център за тяхното общуване.

1. **Развитие и обогатяване на социалния и културния живот**

 Един от първите празници след Нова година е Иванов ден. На този ден празнуват всички, които имат именници в семейството и приятелите си.

 Отбелязват се рождени дни, Бабин ден, Трифонов ден. На всички празници участие взема фолклорната група към Народното читалище.

 На 19 февруари пред паметната плоча на Васил Левски се поднасят цветя в знак на признателност към делото на Апостола на свободата, изнася се беседа за делото и живота му.

Семейство Стефка и Бальо Балеви, на чиято къща е поставена плочата поднасят традиционна почерпка.

 На трети март, Националния празник на Република България, се поднася венец от цветя на паметника на загиналите за свободата. Изнася се беседа за участието на винаровци в борбата за освобождение от турско робство.

 Всички жени от с. Винарово отбелязаха международния ден на жената – осми март с весела програма в дамския клуб към читалището.

 Великден се отбелязва с традиционна изложба на боядисани яйца, козунаци. Най-красивото яйце, получава награда.

 Двадесет и четвърти май, Денят на Славянската писменост и култура, Втори юни – ден на Ботев и загиналите за свободата на България се отбелязват с подходящи тържества.

 2.1.СПРАВКА НА ВЪТРЕШНИТЕ ИЗЯВИ ПРОВЕДЕНИ ОТ НАРОДНО ЧИТАЛИЩЕ „СВ. СВ. КИРИЛ И МЕТОДИЙ” – 1927, С. ВИНАРОВО, ОБЩ. ЧИРПАН ПРЕЗ 2019 ГОДИНА

|  |  |  |  |  |
| --- | --- | --- | --- | --- |
| № | ВИД ИЗЯВА | Населено място | Брой присъствали на събитието | Бр. участници от постоянните действащи колективи |
| 1. | Иванов ден – 07.01. | Читалище  | 25 | 7 |
| 2. | Бабин ден – 21.01. | Читалище | 30 | 7 |
| 3. | Празнуване ден на лозаря – Трифонов ден – 14.02.2019 | Читалище | 28 | 5 |
| 4.  | Почитане паметта на Васил Левски – 146 години от обесването му – 19.02.2019г. | Читалище, паметна плоча на В. Левски | 40 | 7 |
| 5. | Национален празник на Република България, Освобождение на България от турско робство – 03.03.20189г. | Пред паметника с. Винарово | 38 | 5 |
| 6. | Отбелязване международния ден на жената 08, март 2019 г. | Читалище | 28 | 7 |
| 7. | Посрещане първа пролет – 22.03.2019 г. | Пенсионерски клуб | 38 | 7 |
| 8. | Ден на славянската писменост и култура – 24.05.2019г. | Читалище | 27 | 7 |
| 9. | Ден на загиналите за свободата на България, ден на Ботев и Левски – 02.06.2019 г. | Читалище | 25 | 5 |
| 10. | Фолклорен празник – Бащино огнище и гозбите на мама – 04.10.2019 г. | Читалище | 100 | 50 |
| 11. | Ден на народните будители – 01.11.2019 г. | Читалище | 25 | 5 |
| 12. | Ден на християнското семейство – 20.11. 2019 | Читалище | 25 | 7 |
| 13. | Изпращане на старата година 27.12.2019 г. | Читалище | 35 | 7 |

 2.2. СПРАВКА ЗА ЧИТАЛИЩНИ ВЪНШНИ ИЗЯВИ НА Н.Ч. „СВ. СВ. КИРИЛ И МЕТОДИЙ – 1927” С. ВИНАРОВО, ОБЩ. ЧИРПАН ПРЕЗ 2019 ГОДИНА

|  |  |  |  |
| --- | --- | --- | --- |
| № | Вид изява | Населено място | Брой участници от постоянните действащи колективи |
| 1. | Фолклор и традиции в розовата долина 30.03.2019 | с. Шейново | 10 |
| 2. | Фолклорен празник 01.05.2019 | с. Златна ливада | 8 |
| 3. | Великденско тържество 03.05.2019 | гр. Чирпан | 8 |
| 4. | 15-ти фолклорен празник „Заедно на Гергьовден” 06.05 | с. Горски извор | 8 |
| 5. | 6-ти фолклорен празник „С песен в сърцето”09.05.2019 | с. Спасово | 8 |
| 6. | Общински преглед гр. Чирпан, 15.05.2019 г. | гр. Чирпан | 8 |
| 7. | „С песен и богослов” – 4-ти фестивал – 16.05.2019 г. | Стара Загора | 8 |
| 8. | „Фолклорен майски празник” – 23.05.2019 г. |  с. Зетьово | 4 |
| 9. | „Български традиционни ястия” – 15.06.2019 | с. Пряпорец | 8 |
| 10. | Трети национален фолклорен събор „С мирис на теменугите” – 22.06.2019 г. | с. Яворово | 9 |
| 11. | Национален фолклорен празник „Еднакви в различното” 13.07.2019 г. | гр. Мъглиж | 8 |
| 12. | Празник „Росна китка” – 14.08.2019 г. | с. Яворово | 8 |
| 13. | Национален събор „Богородична стъпка” – 24.08.2019г | Старозагорски бани | 8 |
| 14. | „Ден на палачинката” – 01.09.2019 г. | Богомилово | 10 |
| 15. | Регионален фестивал – 14.09.2019 г. | с. Опан | 8 |
| 16. | Втори национален фестивал „Бащино огнище” -28.09 | с. Яворов | 8 |
| 17. | С песните за Капитан Петко Войвода – 29.09.2019 г.  | с. Ракитница | 8 |
| 18. | Ден на пенсионера 01.10.2019 год. | Чирпан | 8 |
| 19. | Ден на християнското семейство – 21.11.2019 г. | с. Богомилово | 8 |

1. **Музейно дело.**

 Към народното читалище са организирани две музейни сбирки, разположени в приземния етаж на сградата – историческа и етнографска

 За съжаление през настоящата година не успяхме да организираме някакви съществени изяви с участие на тези сбирки. Беше извършен известен ремонт на едното помещение, което е крайно недостатъчно.

1. **Библиотечна дейност.**

 Библиотечната дейност на читалищата е най-важните дейности. За съжаление в нашето село няма действащо училище което води и до по-малка библиотечна дейност.

 През последната 2019 год. библиотечният фонд се увеличи до 11027броя книги, като ново постъпили книги са 827 броя, от тях 812 са дарения и новозакупени 15 броя. Работното време на библиотеката 40 часа седмично. Библиотечните фондове се ползват при всички мероприятия провеждане на читалището. Посещаемостта на библиотеката е добра, дори много добра, като се има в предвид населението на населеното място**.**

 **5 .Отчет за финансовите приходи и разходи на народно читалище „Св. Св. Кирил и Методий – 1927”с. Винарово общ. Чирпан през 2019 година.**

**Приходи общо – 19495.12 лв. в това число:**

 1. Остатък от 2018 година - 3990.82 лева

 2. Субсидия от държавния бюджет – 15078.00 лева

 3. Членски внос и наеми – 426.30 лева

**Разходи общо - 14485.65 лева в това число:**

 1. Заплати, осигуровки, данъци – 8079.26 лева

 2. Фолклорна група с командировки и гориво – 2896.26 лева

 3. Канцеларски материали, абонамент – 855.87 лева

 4. Книги -73.20 лева

 5. Други разходи – 2581,06лева

**Остатък за следващата година – 5009.47 лева.**

11 Март 2020 година ПРЕДСЕДАТЕЛ :

с. Винарово /Делчо Бодуров/